የተማሩ ስራ አጥ ወጣቶችን በመስኖ ልማት ለማሰማራት ስልጠና መስጠት ተጀመረ
ከኦሮሚያ ክልል የተለያዩ ዞኖች የተዉጣጡና በመጀመሪያዉ ዙር የተማሩ ስራ አጥ ወጣቶች የመስኖ ልማት መርሃ ግብር የተካተቱ 900 ወጣቶች በአዳማ ከተማ ስልጠና እየተሰጣቸዉ ነዉ፡፡መርሃ ግብሩ በዉሃ መስኖና ኢነርጂ ሚኒስቴር የተነደፈ ሲሆን በአገር አቀፍ ደረጃ 12 ሺ የተማሩ ስራ አጥ ወጣቶችንነ በ1 ሺህ ማህበራት በማደራጀት በመስኖ ልማት ለማሰማራት እየተሰራ መሆኑ ታዉቋል፡፡ለፕሮግራሙም 50 ሺ ሄክታር መሬት ከወዲሁ መዘጋጀቱ ተገልጿል፡፡ስልጠናዉ በዉሃ መስኖና ኢነርጂ ሚኒስቴር ሚኒስትሩ ዶ/ር ኢ/ር ስለሺ በቀለና በክልሉ እርሻና ተፈጥሮ ሃብት ቢሮ ሃላፊ አቶ ዳባ ደበሌ እንዲሁም ሌሎች ከፍተኛ የመንግስት የስራ ሃላፊዎች እየተሰጠ መሆኑን ለማወቅ ተችሏል፡፡